Il-Partit Nazzjonalista qed jappella lill-Prim Ministru biex jippubblika minnufih l-Avviż Legali dwar l-iskema taċ-ċittadinanza. Fi stqarrija, il-Partit Nazzjonalista qal li hu ċar li l-pożizzjoni kif spjegata mill-Kummissjoni Ewropea hi differenti minn dik li pprova jispjega l-Prim Ministru l-ġurnata ta' qabel. Il-PN sostna li minkejja li fil-ġimgħat u x-xhur li għaddew l-Oppożizzjoni, flimkien mal-imsieħba soċjali u s-soċjetà ċivili tkellmu bl-aktar mod ċar dwar il-ħtieġa li kull ċittadin ġdid ikollu rabta ġenwina ma' Malta, il-Prim Ministru baqa' jwebbes rasu. Saħaq li kellha tkun il-Kummissjoni Ewropea li tpoġġi l-pressjoni fuqu biex jagħmel bidla li jiddaħħal perjodu ta' residenza fl-iskema l-ġdida. Il-Partit Nazzjonalista jinnota li l-Prim Ministru issa se jkun daħħal it-tliet pilastri ewlenin li dejjem saħqet dwarhom l-Oppożizzjoni: it-trasparenza, investiment reali u mhux sempliċi ħlas ta' flus u perjodu obbligatorju ta' residenza fil-pajjiż. Ħalli kumment hawn b'ismek u kunjomok. .td_uid_3_5ee4de343f246_rand.td-a-rec-img{text-align:left}.td_uid_3_5ee4de343f246_rand.td-a-rec-img img{margin:0 auto 0 0}